Kallað var til fundar fangelsismálayfirvalda og Landlæknis um mikla neyslu Spice í fangelsum landsins í vikunni . Fangelsismálastjóri hefur þungar áhyggjur af faraldri í notkun fíkniefnisins í fangelsum . Fangelsismálayfirvöld hafa um nokkurt skeið haft áhyggjur af fíkniefninu Spice sem hefur fundist reglulega innan veggja fangelsanna . „ Það eru mjög margir í vondu ástandi . Efnið er lyktarlaust . Það fer mjög lítið fyrir því . Eitt gramm af þessu efni getur skapað tvö til fjögur hundruð skammta . Þannig að það er ákaflega erfitt að eiga við þetta og það myndast gríðarleg fíkn í efnið . Við erum að berjast við þetta á öllum vígstöðvum . Bæði með aðstoð annarra stjórnvalda og leita til allra hagsmunaaðila sem að þessu tengjast . Það er okkar verkefni að tryggja að okkur mönnum líði ekki illa og séu ekki í neyslu í fangelsunum og við munum gera það áfram , " segir Páll Winkel fangelsismálastjóri . Lögreglan á Suðurlandi hefur ákært nokkra fanga á árinu fyrir vörslur eða dreyfingu á fíkniefninu Spicefréttablaðið / eyþór Í vikunni funduðu starfsmenn Landlæknisembættisins og fangelsismálayfirvalda um stöðuna . Páll segir að þegar hafi verið gripið til ráðstafana til að stemma stigu við neyslunni . „ Stundum eru þetta tíu fangar í einu í neyslu . Við höfum gripið til ýmissa ráðstafana . Við erum búin að opna öryggisgang þar sem að við vistum þá sem eru verst staddir . Reynum svo að hjálpa þeim út úr þessu þegar það rennur af þeim . Svo erum við að reyna að greina hverjir bera ábyrgð á dreifingu þessara efna og bregðast við og leita auðvitað endalaust en þetta er mjög erfitt vegna þess að þetta efni hefur mjög slæm áhrif og fíknin er gríðarlega sterk , " segir Páll „ Þegar þeir eru undir ábyrgðum þessa þá er ekkert hægt að ná sambandi við þá . Það er erfitt að horfa upp á þetta . “ Óvenju mikið af fíkniefninu Spice fannst við krufningu á fanganum sem lést á Litla-Hrauni í lok sumars .